“ไทย” ติด “โควิด” เพิ่ม 8 ราย ดันยอดป่วยสะสมพุ่งแตะ 3,000 คน ไม่มีผู้เสียชีวิต!
"โฆษก ศบค." แถลง "ไทย" พบผู้ติดเชื้อติด "โควิด" เพิ่ม 8 ราย ดันยอดป่วยสะสมพุ่งแตะ 3,000 คน ไม่มีผู้เสียชีวิต! 
"โฆษก ศบค." แถลง "ไทย" พบผู้ติดเชื้อติด "โควิด" เพิ่ม 8 ราย ดันยอดป่วยสะสมพุ่งแตะ 3,000 คน ไม่มีผู้เสียชีวิต!
8 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 8 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่ม 8 ราย ทำให้มีจำนวนผู้ป่วยสะสมรวมทั้งสิ้น 3,000 ราย ขณะที่มีผู้ที่หายป่วยเพิ่มขึ้น 12 ราย ทำให้มีจำนวนผู้ที่หายป่วยแล้วรวมทั้งสิ้น 2,784 ราย โดยวันนี้ไม่มีผู้เสียชีวิตเพิ่ม ทำให้ยอดผู้เสียชีวิตสะสมคงที่ 55 ราย
สำหรับผู้ป่วยทั้ง 8 ราย มาจากการค้นหาเชิงรุกในชุมชน จ.ยะลา อ.บันนังสตา 3 ราย โดยรายแรกเป็นเพศชาย อายุ 45 และ ชายอีก 2 ราย อายุ 51 เป็นผู้สัมผัสผู้ป่วยยืนยันที่เดินทางมาจากมาเลเซีย และจากศูนย์กักกัน อ.สะเดา จ.สงขลา 5 ราย โดยเป็นต่างด้าวเพศหญิงทั้งหมด